Veľký Lom

Veľký Lom je obec na Slovensku v okrese Veľký Krtíš.

 Polohopis 
Obec sa nachádza v severovýchodnej časti okresu Veľký Krtíš, v povodí potoka Koprovnica. 
Severozápadný okraj katastrálneho územia obce je aj hranicou Vojenského výcvikového priestoru Lešť. 
Od centra okresného mesta je vzdialená . K Veľkému Lomu patria aj 3 hájenky ležiace 1 km severne od obce.

 Názov 
náhľad|247x247bod
Prvá písomná zmienka o obci s názvom Laam je z roku 1573. V roku 1808 sa už spomína ako Welky Luom. Názov obce údajne vznikol po veľkej víchrici, ktorá najviac stromov polámala na kopci za dedinou zvanom Dielec. 
Od tejto udalosti si ľudia prispôsobili názov obce od slov "veľké lámanie" – VEĽKÝ LOM

 Dejiny 
 1955 – výstavba cesty do Koprovnice a Dolných Strhár
 1961 – zavedenie elektrickej energie do celej obce
 1969 – 1973 výstavba miestneho vodovodu
 1970 – vyasfaltovanie ciest v obci a do Senného
 1979 – 1980 výstavba strelnice
 1992 – oprava mostov, oprava kultúrnej pamiatky – vyhne, vyčistenie miestneho potoka
 1993 – ukončená výstavba nového Domu smútku
 2004 – zrekonštruované verejné osvetlenie a miestny rozhlas
 2005 – oprava rozvodu elektrickej energie

Zdravotnícka pomoc pre obyvateľov je poskytovaná v Zdravotnom stredisku v Pôtri (), no mnoho občanov dochádza na lekárske vyšetrenia do Veľkého Krtíša.

Poštové služby zabezpečuje pre obec pobočka Slovenskej pošty v Pôtri.

Autobusovú dopravu zabezpečuje SAD Zvolen s BBSK maximálne 3x denne.

V minulosti bola vo V.Lome aj škola a škôlka.  V najlepších rokoch chodilo do škôlky takmer 30, a do školy vyše 50 detí. V prevádzke bola aj školská jedáleň. V 90. rokoch bolo všetko zrušené pre nízky počet detí. V súčasnosti dochádzajú deti do škôlky v Pôtri a do škôl v Modrom Kameni a Veľkom Krtíši.

V obci sú prevádzkované  potraviny.

Jediným zamestnávateľom v obci je miestne Poľnohospodárske družstvo.

 Obyvateľstvo 
Vo Veľkom Lome žijú tri národnosti:

 slovenská
 ukrajinská
 rómska

 Kultúra a zaujímavosti 
 Pamiatky 
 Evanjelický kostol, jednoloďová klasicistická stavba so segmentovým ukončením presbytéria a predstavanou vežou, z roku 1842. Interiér kostola je zaklenutý pruskými klenbami a konchou. Zariadenie pochádza z 20. storočia. Fasády sú členené rytými lizénovými rámami, veža kostola je ukončená barokovou helmicou s laternou.

 Kováčska dielňa (dom číslo 111), ľudová viacpriestorová stavba na pôdoryse obdĺžnika.

 Rodný dom Štefana Tučeka (dom číslo 111), ľudová trojpriestorová stavba na pôdoryse obdĺžnika. Priečelie domu je dvojosové, bielené. Strecha je valbová s malou lomenicou pod hrebeňom strechy. 

 Folklór, kultúra 
V obci existuje folklórny súbor Lomianka. Najvýznamnejším rokom pre súbor bol rok 1982, keď sa zúčastnil na Podpolianskych slávnostiach.

Pre mužskú časť tohto súboru je charakteristický kroj pozostávajúci z týchto častí:
v letnom období krpcov či súkenných papúč, kalapčokov s malou strechou a  z plátených košieľ a gatí (vo sviatok vyšívaných). V zime nosili nohavice z domáceho súkna, vo sviatok z tenkého, zvolenského. K tomu si obliekali kožúštek vybíjaný ringliami. Cez sviatky sa nosili čižmy inak kapcáty.

Ženský kroj pozostáva z týchto častí:

Zo spodného oblečenia – rubáča a spodnej bielej košele. K vrchnému oblečeniu patrilo oplecko a geceľa zdobená grajzľami a šmúrami. Taktiež kosičky, šaty (zástery), ľajbríky a popruhy.

V zime sa miesto ľajbríka odievali do kožúška. Na hlavách nosili dievky vo sviatok párty a ženy kyty.

Dievky si plietli vrkoče šmúrami a štencami.

V roku 1992 kultúrni činovníci vystúpili na folklórom podujatí vo Východnej.

V súčasnosti záujem o účinkovanie v miestnom súbore upadá.

Obecný úrad usporiadava pre všetky malé deti v obci každoročne v decembri Mikuláša a v lete športový deň na svojpomocne vybudovanom ihrisku.

Pre čitateľov je k dispozícii aj knižnica, ktorá sa nachádza v budove OÚ.

 Spolky 
V obci fungujú 3 spolky:

 Poľovnícke združenie Diel, založené v roku 1994
 Spolok Matičiarov, založený v roku 1863
 Dobrovoľní hasiči

 Osobnosti obce 
 Rodáci 
 Štefan Tuček (* 1921 – † 1942), partizán, hrdina SNP.

 Pôsobili tu 
 Ján Dérer (* 1847 – † 1904), pedagóg, publicista a miestny evanjelický farár (od roku 1876 do svojej smrti).
 Darina Bancíková (* 1922 – † 1999), spisovateľka, prvá slovenská evanjelická farárka.

 Referencie 

 Iné projekty 

Zdroj
Informačná brožúrka vydaná Obecným úradom vo Veľkom Lome pri príležitosti 60. výročia oslobodenia obce.

 Externé odkazy 
 Oficiálna stránka obce
 Okres VK- história a pozoruhodnosti obce


Kategória:Obce okresu Veľký Krtíš